สวัสดีค่ะ เนื่องจากดิฉัน เคยเป็นเชื้อราในช่องคลอดเมื่อปลายปีที่แล้ว ได้ไปหา สอดยาตามที่คุณสั่ง อาการหลังสอดยาก็จะมีแค่แป้งขาวๆในวันรุ่นขึ้นเท่านั้น จนมาตอนนี้ก็เป็นอีกครั้งในช่วงระยะเวลาใกล้เคียงกัน (ปีละครั้ง) แต่ครั้งนี้ดิฉันไม่ได้ไปหาค่ะ แต่ซื้อยามาสอดเอง เป็นยาคาเทนเทส ชนิดสอด1ครั้ง ตัวยา500มก. อาการหลังสอดไม่เหมือนกับครั้งแรกเลยค่ะ พอสอดเสร็จเช้ามามีผงแป้งติดกางเกงในเล็กน้อย แต่ช่วงเย็นมีตกขาว ขออนุญาติอธิบายอย่างลึกซึ้งนะคะ ตกขาวที่ว่านี้เป็นเมือกๆสีขาว ก้อนใหญ่ คล้ายอ้วกเด็กออกมาเยอะพอสมควรค่ะ เลยอยากทราบว่า 1.อาการนี้เป็นอาการปกติหลังจากสอดยารึป่าวคะ 2.มีวิธีไหนที่รักษาหายขาดบ้าง
สวัสดีครับ อาการตกขาวนั้นสามารถแบ่งออกได้เป็น1.ตกขาวปกติ (สีขาวหรือใส ไม่มีกลิ่นเหม็น ปริมาณมากในวันตกไข่)2.ตกขาวผิดปกติ (มีสีที่ต่างไป เช่น สีเทา สีเขียว สีเหลือง มีเลือดปน และมีกลิ่นไม่พึงประสงค์ ตกขาวเป็นก้อนหนา หรือมีตกขาวมากผิดปกติ)อาการตกขาวผิดปกตินั้นเกิดได้จากหลายสาเหตุครับ ไม่ว่าจะเป็นการติดเชื้อราช่องคลอด ติดเชื้อแบคทีเรียช่องคลอด การติดเชื้อทริโคโมนาส อุ้งเชิงกรานอักเสบ ฯลฯการรักษาโดยใช้ยาคาเนสเทน (clotrimazole) เป็นที่นิยมในการใช้รักษาเชื้อราในช่องคลอด (vulvovaginal candidiasis)การใช้ยาแล้วรักษาไม่หาย เป็นไปได้ว่าการติดเชื้อในช่องคลอดอาจเกิดจากสาเหตุอื่นได้ ควรไปพบแพทย์เพื่อทำการตรวจร่างกาย เพื่อที่จะได้วินิฉัยโรคที่ถูกต้องต่อไปครับ